b"\n_START_ARTICLE_\nBertelsmann\n_START_SECTION_\nHist\xc3\xb2ria\n_START_PARAGRAPH_\nBertelsmann \xc3\xa9s una empresa familiar que ha estat propietat de la fam\xc3\xadlia Mohn durant set generacions. Fou fundada com una companyia editorial en juliol de 1835 per Carl Bertelsmann, centrada en publicacions de tipus religi\xc3\xb3s._NEWLINE_La C. Bertelsmann Verlag va ser fundada com una companyia de publicaci\xc3\xb3 al juliol de 1835 per Carl Bertelsmann. Al principi Bertelsmann es va concentrar en literatura religiosa. En 1851 el programa de publicacions es va estendre a l'\xc3\xa0rea de novel\xc2\xb7las pel fill de Carl Bertelsmann, Heinrich. Durant els seg\xc3\xbcents anys Bertelsmann es va expandir a ritme constant. En 1939 la companyia de publicaci\xc3\xb3 donava ocupaci\xc3\xb3 a 400 persones._NEWLINE_Despr\xc3\xa9s de la Segona Guerra Mundial, la companyia va ser refundada per Reinhard Mohn), la cinquena generaci\xc3\xb3 de la fam\xc3\xadlia Bertelsmann, despr\xc3\xa9s de la Segona Guerra Mundial. En els anys 1950, Bertelsmann es va expandir a trav\xc3\xa9s del Bertelsmann Leserring (Cercle de Lectors), que arribaria a Espanya en 1962, i posteriorment va entrar al mercat de la m\xc3\xbasica), amb la fundaci\xc3\xb3 en 1958 del segell discogr\xc3\xa0fic Ariola Records._NEWLINE_En 1964 Bertelsmann va comprar Ufa film Production company i va iniciar la seva activitat en el sector cinematogr\xc3\xa0fic. Aquesta companyia va ser venuda en els anys 1970. En 1969, Bertelsmann va comprar part de la companyia de publicacions Gruner and Jahr (publicaci\xc3\xb3 de peri\xc3\xb2dics i revistes), convertint-se en 1973 en el propietari majoritari._NEWLINE_Des dels anys 1980, Bertelsmann es va expandir internacionalment: en 1979 va adquirir el segell americ\xc3\xa0 Arista; en 1980 Bantam Books; en 1986 el segell RCA Victor i la companyia de publicaci\xc3\xb3 Doubleday. En 1992 va adquirir el 50% de Windham Hill Records i en 1996 va prendre el control complet del segell. Durant aquest per\xc3\xadode les activitats al mercat de la m\xc3\xbasica van ser unides sota la marca BMG._NEWLINE_En l'actualitat \xc3\xa9s un dels principals grups medi\xc3\xa0tics mundials i \xc3\xa9s el primer editor de revistes a Europa i el segon al m\xc3\xb3n._NEWLINE_En 2013, Bertelsmann va fusionar la seva divisi\xc3\xb3 editorial Random House juntament amb Penguin, propietat del Grup Pearson, per crear el major grup editorial del m\xc3\xb3n, Penguin Random House."